A4-0246/95

Πρόταση κανονισμού του Συμβουλίου για την τροποποίηση του κανονισμού (ΕΟΚ) αριθ. 1765/92 για τη θέσπιση καθεστώτος στήριξης των παραγωγών ορισμένων αροτραίων καλλιεργειών (COM(95)0401 - C4-0321/95 - 95/0212(CNS))

πρόταση αυτή εγκρίνεται με τις ακόλουθες τροποποιήσεις :

(Τροπολογία 2)

Αιτιολογική σκέψη 3α) (νέα)

>Κείμενο μετά την ψηφοφορία στο ΕΚ>

ότι είναι αναγκαία η απλούστευση του καθεστώτος προσωρινής παύσης καλλιέργειας, προκειμένου να καταστεί δικαιότερο και να έχει μεγαλύτερη διαφάνεια και για να εξασφαλισθεί ότι εκπληρώνει το σκοπό για τον οποίο σχεδιάσθηκε[semigr ] ότι σ' αυτό το πλαίσιο το ζήτημα της επιλεξιμότητας της γης το οποίο έχει καθορισθεί σε ένα συγκεκριμένο επίπεδο κατά το παρελθόν θα πρέπει να αναθεωρηθεί, αφενός για να ληφθούν υπόψη οι μεταβαλλόμενες περιστάσεις και αφετέρου για να υπάρξει δυνατότητα κάποιου βαθμού ευελιξίας στο σύστημα χωρίς να αυξηθούν το κόστος επί του προϋπολογισμού ή η παραγωγή[semigr ] ότι χρειάζεται να εξετασθεί ο ρόλος της προαιρετικής παύσης καλλιέργειας[semigr ]

(Τροπολογία 3)

ΑΡΘΡΟ 1, ΠΑΡΑΓΡΑΦΟΣ -1 (νέα)

Δεύτερη αιτιολογική σκέψη (κανονισμός (ΕΟΚ) αριθ. 1765/92)

>Κείμενο μετά την ψηφοφορία στο ΕΚ>

-1. Η δεύτερη αιτιολογική σκέψη να διατυπωθεί ως εξής:

>Κείμενο μετά την ψηφοφορία στο ΕΚ>

«ότι, για τη διασφάλιση καλύτερης ισορροπίας της αγοράς, θα πρέπει να θεσπισθεί ένα νέο καθεστώς στήριξης[semigr ] ότι ο καλύτερος τρόπος για την επίτευξη αυτού του στόχου είναι η προσέγγιση των κοινοτικών τιμών ορισμένων αροτραίων καλλιεργειών με τις τιμές της παγκόσμιας αγοράς και η αντιστάθμιση της απώλειας εισοδήματος που προκύπτει από τη μείωση των θεσμικών τιμών, με την καταβολή αντισταθμιστικής πληρωμής στους παραγωγούς που σπέρνουν αυτά τα προϊόντα[semigr ] ότι ως εκ τούτου, η επιλέξιμη έκταση θα πρέπει να περιορισθεί στις εκτάσεις που προορίζονται για αροτραίες καλλιέργειες ή στις εκτάσεις για τις οποίες χορηγήθηκαν κρατικές ενισχύσεις στο παρελθόν[semigr ] ότι η εφαρμογή αυτής της αρχής σε επίπεδο παραγωγού θα ήταν δικαιότερη και θα απομάκρυνε το φόβο που έχουν προκαλέσει αυτές οι υπερβολικές ποινές σε παραγωγούς ορισμένων κρατών μελών[semigr ] ότι τα κράτη μέλη θα πρέπει να έχουν τη δυνατότητα να επιλέγουν μεταξύ των προηγούμενων ατομικών αναφορών και των περιφερειακών αναφορών ανάλογα με τις ιδιαίτερες περιστάσεις τους[semigr ]»

(Τροπολογία 4)

ΑΡΘΡΟ 1, ΠΑΡΑΓΡΑΦΟΣ -1α (νέο)

Άρθρο 2, παράγραφος 2, τρίτο εδάφιο (κανονισμός (ΕΟΚ) αριθ. 1765/92)

>Κείμενο μετά την ψηφοφορία στο ΕΚ>

-1α. Στο Άρθρο 2, παράγραφος 2, το τρίτο εδάφιο να διατυπωθεί ως εξής:

>Κείμενο μετά την ψηφοφορία στο ΕΚ>

«Όταν μια έκταση δεν αποτελεί αντικείμενο αίτησης ενίσχυσης δυνάμει του παρόντος κανονισμού αλλά χρησιμοποιείται για να δικαιολογηθεί αίτηση ενίσχυσης δυνάμει του κανονισμού (ΕΟΚ) αριθ. 805/68, αυτή η έκταση δεν λαμβάνεται υπόψη στον υπολογισμό της περιφερειακής βασικής έκτασης για την εν λόγω χρονική περίοδο.»

(Τροπολογία 11)

ΑΡΘΡΟ 1, ΠΑΡΑΓΡΑΦΟΣ 1

Άρθρο 2, παράγραφος 6, δεύτερη περίπτωση (κανονισμός (ΕΟΚ) αριθ. 1765/92)

>Αρχικό κείμενο>

Το ποσοστό της ειδικής προσωρινής παύσης καλλιέργειας πρέπει να είναι ίσο προς το ποσοστό υπέρβασης της περιφερειακής βασικής έκτασης, που υπολογίζεται με την αφαίρεση του 75% από τις εκτάσεις που βρίσκονται υπό καθεστώς παύσης καλλιέργειας δυνάμει της προαιρετικής παύσης καλλιέργειας που πραγματοποιείται σύμφωνα με το άρθρο 7 παράγραφος 6.

>Κείμενο μετά την ψηφοφορία στο ΕΚ>

Το ποσοστό της ειδικής προσωρινής παύσης καλλιέργειας πρέπει να είναι ίσο προς το ποσοστό υπέρβασης της περιφερειακής βασικής ή ειδικής έκτασης, ή του συνόλου των περιφερειακών ή ειδικών εκτάσεων, που υπολογίζεται με την αφαίρεση του 100% από τις εκτάσεις που βρίσκονται υπό καθεστώς παύσης καλλιέργειας δυνάμει της προαιρετικής παύσης καλλιέργειας που πραγματοποιείται σύμφωνα με το άρθρο 7 παράγραφος 6.

>Κείμενο μετά την ψηφοφορία στο ΕΚ>

Η αναθεώρηση του ποσοστού αυτού θα καταστεί δυνατή μόνο όταν αποδειχθεί ότι σημειώθηκε υπέρβαση των βασικών εκτάσεων λόγω ειδικών κλιματολογικών συνθηκών οι οποίες είχαν ως αποτέλεσμα τη μείωση της μέσης απόδοσης σε επίπεδα πολύ χαμηλότερα από τα μέσα συνηθισμένα επίπεδα.

(Τροπολογία 6)

ΑΡΘΡΟ 1, ΠΑΡΑΓΡΑΦΟΣ 1α (νέα)

Άρθρο 3, παράγραφος 2, τρίτο εδάφιο, περίπτωση 2α) (νέα)

(κανονισμός (ΕΟΚ) αριθ. 1765/92)

>Κείμενο μετά την ψηφοφορία στο ΕΚ>

1α. Στο άρθρο 3, παράγραφος 2, τρίτο εδάφιο, προστίθεται μετά τη δεύτερη παύλα, η εξής νέα φράση:

>Κείμενο μετά την ψηφοφορία στο ΕΚ>

«Εάν στη βασική έκταση «αραβοσίτου» σημειώνεται υπέρβαση, αλλά στη βασική έκταση «άλλων αροτραίων καλλιεργειών» δεν σημειώνεται υπέρβαση, τότε το άρθρο 2 παράγραφος 6 ισχύει μόνο για την καθαρή υπέρβαση των συνδυασμένων βασικών εκτάσεων.»

(Τροπολογία 9)

ΑΡΘΡΟ 1, ΠΑΡΑΓΡΑΦΟΣ 2α (νέα)

Άρθρο 9, δεύτερο εδάφιο (κανονισμός (ΕΟΚ) αριθ. 1765/92)

>Κείμενο μετά την ψηφοφορία στο ΕΚ>

2α. Στο άρθρο 9, το δεύτερο εδάφιο να αντικατασταθεί από το εξής κείμενο:

>Κείμενο μετά την ψηφοφορία στο ΕΚ>

«Τα κράτη μέλη μπορούν, υπό όρους που θα καθορισθούν, να παρεκκλίνουν από αυτές τις διατάξεις υπό ορισμένες ειδικές περιστάσεις, ιδιαίτερα για περιοχές που υπόκεινται σε προγράμματα αναδιάρθρωσης ή για περιοχές που υπόκεινται σε σταθερές εναλλαγές πολυετών αροτραίων καλλιεργειών με τις καλλιέργειες που αναφέρονται στο παράρτημα Ι ή στις περιπτώσεις όπου η επιλέξιμη γη δεν διατίθεται πλέον για παραγωγή λόγω ειδικών παραγόντων όπως ρυθμίσεις μίσθωσης[semigr ] σ' αυτές τις περιπτώσεις, τα κράτη μέλη λαμβάνουν μέτρα για να αποτρέψουν οποιαδήποτε σημαντική αύξηση στη συνολική επιλέξιμη γεωργική έκταση[semigr ] αυτό μπορεί ιδιαίτερα να συνεπάγεται πρώην επιλέξιμες περιοχές να κριθούν μη επιλέξιμες ως μέτρο αντιστάθμισης.

(Τροπολογία 10)

ΑΡΘΡΟ 2, ΔΕΥΤΕΡΟ ΕΔΑΦΙΟ

>Αρχικό κείμενο>

Ο παρών κανονισμός εφαρμόζεται για τον υπολογισμό της ειδικής προσωρινής παύσης καλλιεργείας που πρέπει να πραγματοποιηθεί κατόπιν αιτήσεων αντιστάθμισης που υπεβλήθησαν από την περίοδο εμπορίας 1996-1997.

>Κείμενο μετά την ψηφοφορία στο ΕΚ>

Ο παρών κανονισμός εφαρμόζεται για τον υπολογισμό της ειδικής προσωρινής παύσης καλλιεργείας που πρέπει να πραγματοποιηθεί κατόπιν αιτήσεων αντιστάθμισης που υπεβλήθησαν από την περίοδο εμπορίας 1995-1996.

Ψήφισμα νομοθετικού περιεχομένου που αποτελεί τη γνώμη του Ευρωπαϊκού Κοινοβουλίου σχετικά με την πρόταση κανονισμού του Συμβουλίου για την τροποποίηση του κανονισμού (ΕΟΚ) αριθ. 1765/92 για τη θέσπιση καθεστώτος στήριξης των παραγωγών ορισμένων αροτραίων καλλιεργειών (COM(95)0401 - C4- 0321/95 - 95/0212(CNS))

(Διαδικασία διαβούλευσης)

Το Ευρωπαϊκό Κοινοβούλιο,

- έχοντας υπόψη την πρόταση της Επιτροπής προς το Συμβούλιο (COM(95)0401 - 95/0212(CNS}) ((ΕΕ C 260 της 5.10.1995, σ.19)),

- έχοντας κληθεί από το Συμβούλιο να γνωμοδοτήσει σύμφωνα με το άρθρο 43 της Συνθήκης ΕΚ (C4-0321/95),

- έχοντας υπόψη το άρθρο 58 του Κανονισμού του,

- έχοντας υπόψη την έκθεση της Επιτροπής Γεωργίας και Ανάπτυξης της Υπαίθρου και τη γνωμοδότηση της Επιτροπής Προϋπολογισμών (A4-0246/95),

1. εγκρίνει, με την επιφύλαξη των τροποποιήσεων που επέφερε σ' αυτήν, την πρόταση της Επιτροπής[semigr ]

2. καλεί το Συμβούλιο, στην περίπτωση που προτίθεται να απομακρυνθεί από το κείμενο που ενέκρινε το Κοινοβούλιο, να το ενημερώσει σχετικώς[semigr ]

3. ζητεί να κληθεί εκ νέου να γνωμοδοτήσει στην περίπτωση που το Συμβούλιο προτίθεται να επιφέρει σημαντικές τροποποιήσεις στην πρόταση της Επιτροπής[semigr ]

4. αναθέτει στον Πρόεδρό του να διαβιβάσει την παρούσα γνώμη στο Συμβούλιο και στην Επιτροπή.